## Program pomoćničkog ispita za zanimanje elektroničar-mehaničar

### NN 5/2004 (15.1.2004.), Program pomoćničkog ispita za zanimanje elektroničar-mehaničar

# ministarstvo za obrt, malo i srednje poduzetništvo

**169**

Na
temelju stavka 4. članka 53. Zakona o obrtu (Narodne novine, br. 49/03) , ministar za obrt, malo i srednje poduzetništvo
nakon prethodno pribavljena mišljenja Hrvatske obrtničke komore, donosi

### PROGRAM POMOĆNIČKOG ISPITA ZA ZANIMANJE ELEKTRONIČAR-MEHANIČAR

I.

Svrha pomoćničkog ispita je dokazivanje ispitanika da je stekao
vještine i stručno-teorijska znanja, utvrđena nastavnim planom i programom za
zanimanje elektroničar-mehaničar (Narodne novine, br.
84/97), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog
dijela.

III.

Za praktični dio ispita
zadaje se, u skladu s nastavnim planom praktičnog dijela naukovanja, praktična
zadaća (uradak i radne probe) iz područja:

1. izrada tiskanih ploča;
2. održavanje i popravci elektroničkih
   mjernih instrumenata;
3. proizvodnja električne i elektroničke
   opreme za mjerno-regulacijske uređaje i sustave;
4. postavljanje i održavanje elektroničkih
   sklopova za nadzor i upravljanje proizvodnih postrojenja;
5. proizvodnja i održavanje elektroničkih
   sklopova i uređaja za napajanje;
6. proizvodnja i održavanje elektroničkih
   sklopova protupožarnih sustava i sustava protiv provala;
7. proizvodnja i održavanje elektroničkih
   sklopova signalnih i dojavnih uređaja;
8. proizvodnja, popravak i održavanje
   električnih uredskih strojeva;
9. proizvodnja, popravak i održavanje
   računala i druge opreme za obradu podataka;
10. proizvodnja, popravak i održavanje
    radiotelevizijskih i komunikacijskih aparata i opreme;
11. popravci aparata za snimanje i
    reprodukciju zvuka i slike, te prateće opreme;
12. postavljanje i održavanje antenskih
    sustava;
13. postavljanje i održavanje sustava za
    simultane prijevode, sustava za ozvučivanje
    dvorana i elektroničkih glasačkih sustava i ostalih elektroničkih aparata
    i sustava.;
14. proizvodnja, popravak i održavanje
    instrumenata i aparata za primjenu u medicinske, kirurške, zubarske i
    veterinarske svrhe – elektrodijagnostičkih
    aparata;
15. proizvodnja, popravak i održavanje elektroničkih
    mjernih aparata i instrumenata;
16. proizvodnja, popravak i održavanje
    električnih instrumenata i aparata za izvođenje kemijskih i fizikalnih
    analiza;
17. proizvodnja, popravak i održavanje
    različitih električnih, mjernih, kontrolnih ili regulacijskih
    instrumenata, aparata ili uređaja za procesno-instrumentacijske i druge
    namjene;
18. proizvodnja, popravak i održavanje
    raznih električnih mjernih, kontrolnih ili regulacijskih instrumenata,
    aparata ili uređaja za procesno-instrumentacijske i druge namjene u
    protueksplozijskoj zaštiti.

Ispitanik mora u
zadanom roku primjereno pomoćničkom statusu izraditi
uradak i obaviti radnu probu. Ispitna komisija na temelju dolje navedenih
uradaka i radnih proba zadaje ispitaniku jedan do tri uratka i jednu do tri
radne probe. Ispitna komisija može i samostalno predložiti uratke i radne probe
koje će zadati ispitaniku.

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Izradba tiskanih ploča | Kandidat mora znati  izraditi jednoslojnu i višeslojnu ploču s tiskanim vodovima prema tehnološkoj dokumentaciji, uz osobitu pozornost na propise o opasnim materijalima, projektirati ploču s tiskanim vodovima (napraviti poredak elemenata i vodova, listu sastavnih dijelova) uz uporaba računala |
| Spajanje elemenata na tiskane ploče | Kandidat mora znati  prepoznati elektroničke elemenata, izabrati i pripremiti alat i elemente za ugradnju, zalemiti i odlemiti elemente na ploču s tiskanim vodovima s posebnom pozornošću na termička opterećenja i statički elektricitet, spajati elemente na višeslojne ploče s tiskanim vodovima |
| Ispitivanje funkcija analognih sklopova | Kandidat mora znati  čitati tablice i dijagrame za objašnjenja načina rada i svojstva sklopova, utvrditi karakteristične veličine analognih sklopova (napon napajanja, ulazni i izlazni napon, frekvencija područja, funkcije) utvrditi karakteristične veličine analognih sklopova mjerenjem, ispitivanje funkcija i ispravnosti |

|  |  |
| --- | --- |
| Ispitivanje funkcija digitalnih sklopova | Kandidat mora znati  čitati tablice i dijagrame za objašnjenja načina rada i svojstva sklopova, utvrditi karakteristične veličine digitalnih sklopova (napon napajanja, dopuštene ulazne i izlazne veličine, brzina rada i funkcija), ispitati funkcije sklopova u digitalnim sustavima i uređajima |
| Ispitivanje i  namještanje mjernih regulacijskih sklopova | Kandidat mora znati  ispitati funkcije i karakteristike mjernih pretvarača za mjerenje neelektričnih veličina (osobito temperature, pritiska, pomaka, broja okretaja), sustavno tražiti pogreške u sklopovima i sustavima za mjerenje i regulaciju, te sigurnosnih i alarmnih sustava i otkloniti ih |
| Održavanje i popravci audio- uređaja | Kandidat mora znati izvršiti radove na rastavljanju i sastavljanju utvrđivanju i otklanjanju kvarova na sklopovima audiouređaja, dokumentirati obavljene radove (vrsta i opseg posla, trajanje, utrošeni materijal i rezervni dijelovi) |

### RADNA PROBA

|  |  |
| --- | --- |
| Vrsta radne probe | Opis radne probe |
| Popravci i radovi održavanja na uređaju za reprodukciju i snimanje optičkog zapisa zvuka | Kandidat mora znati  rastaviti uređaj, zamijeniti  dio ili cijeli sklop, sastaviti, izvršiti mjerenje i ispitivanje, očistiti optički dio, podesiti prema uputama, dokumentirati obavljene radove (vrsta i opseg posla, trajanje, utrošeni materijal i rezervni dijelovi) |
| Montiranje i održavanje antenskih uređaja za satelitski prijenos televizijske slike | Kandidat mora znati   izabrati mjesto montaže, montirati, spojiti antenske uređaje sa satelitskim i TV-prijamnikom, utvrditi i otkloniti kvarove te dokumentirati obavljene radove (vrsta i opseg posla, trajanje, utrošeni materijal i rezervni dijelovi |

|  |  |
| --- | --- |
| Popravci i radovi na održavanju TV -prijamnika | Kandidat mora znati primijeniti električne i montažne sheme uređaja pri ispitivanju i mjerenju, primijeniti odgovarajući instrument i mjerne metode pri ispitivanju ispravnosti TV-prijemnika, rastaviti, sastaviti ,ispitati sklopove TV-prijamnika, utvrditi i otkloniti kvarove na njima, te dokumentirati obavljene radove (vrsta i opseg posla, trajanje, utrošeni materijal i rezervni dijelovi) |
| Popravci i radovi na održavanju radioprijamnika | Kandidat mora primijeniti električne i montažne sheme uređaja pri ispitivanju i mjerenju, primijeniti odgovarajući instrument i mjerne metode pri ispitivanju ispravnosti radioprijamnika, rastaviti, sastaviti, ispitati sklopove radioprijamnika, utvrditi i otkloniti kvarove na njima, te dokumentirati obavljene radove (vrsta i opseg posla, trajanje, utrošeni materijal i rezervni dijelovi) |

Pri izradi praktične zadaće ispitanik
(naučnik) mora se pridržavati propisanih mjera zaštite na radu i zaštite
okoliša te ostalih uvjeta koje odredi ispitna komisija.

Ispitanik mora ispitnoj komisiji
priložiti mapu praktičnog dijela naukovanja za sve godine obrazovanja iz koje
je vidljivo da je uspješno svladao ovaj dio naukovanja.

IV.

Stručno-teorijski dio
ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

### NASTAVNI PREDMET

*Tehnologija
zanimanja*

1. Električni strujni krug
2. Rad i snaga električne struje
3. Električna polja i kondenzatori
4. Elektromagnetizam i elektromagnetska indukcija
5. Elektrokemija
6. Krug izmjenične struje
7. Materijali u elektrotehnici
8. Osnove elektrotehnike
9. Trofazna struja

*Uvod u mjere zaštite*

if !supportLists1.
endifMjerenja
u elektrotehnici

if !supportLists2.
endifElektrični
strojevi

if !supportLists3.
endifElektronički
sklopovi

if !supportLists4.
endifDigitalna
elektronika

if !supportLists5.
endifUvod u
audio i video tehniku

if !supportLists6.
endifProcesna
mjerenja

if !supportLists7.
endifAutomatsko
reguliranje procesa

if !supportLists8.
endifElektronički
instrumenti

if !supportLists9.
endifMikroprocesori
i mikroračunala

if !supportLists10.
endifVF
elektronika

if !supportLists11.
endifRadioprijamnici

if !supportLists12.
endifTV
prijamnici

if !supportLists13.
endifUvod u
tehniku snimanja i reprodukcije zvuka i slike

*Tehnološke vježbe*

if !supportLists1.
endifTehničko
crtanje

if !supportLists2.
endifRačunalstvo

if !supportLists3.
endifUvod u
mjerenja u elektrotehnici

if !supportLists4.
endifMjerenja
u elektrotehnici

if !supportLists5.
endifMjerenja
u elektronici

if !supportLists6.
endifMjerenja
u digitalnim sklopovima

if !supportLists7.
endifProcesna
mjerenja

if !supportLists8.
endifIspitivanje
radioprijamnika

if !supportLists9.
endifIspitivanje
televizijskih prijamnika

*Stručni račun*

 Matematičke osnove

if !supportLists1.
endifProračuni
u elektrotehnici

if !supportLists2.
endifProračuni
u elektronici

if !supportLists3.
endifPoslovni
račun

OCJENJIVAČKI LIST

**I.**  **PRAKTIČNI DIO ISPITA**

|  |  |
| --- | --- |
| Radnje obavljene u okviru   praktične zadaće | Broj bodova |
| Samostalnost u planiranju tijeka rada i izrade uratka | 0 – 10 |
| Utrošeno vrijeme za planiranje i izradu | 0 – 20 |
| Redoslijed i ispravnost postupka u rukovanju alatima i instrumentima | 0 – 20 |
| Kvaliteta i točnost izrade | 0 – 20 |
| Estetski izgled uratka | 0 – 10 |
| Primjena mjera za rad na siguran način | 0 – 15 |
| Pridržavanje propisa o zaštiti okoliša | 0 – 10 |
| Racionalna uporaba energije | 0 – 10 |
| Racionalna uporaba materijala | 0 – 10 |
| Točnost mjernih rezultata | 0 – 15 |
| Izrada ispitne dokumentacije i interpretacija mjernih rezultata | 0 – 10 |
| Upotreba tehničko-tehnološke dokumentacije | 0 – 10 |
| UKUPNO BODOVA | 160 |

BODOVNA LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

##

## II.  STRUČNO–TEORIJSKI DIO

          Stručno-teorijski dio
ispita je u pisanom obliku, a sastoji se od pitanja i zadaća koje postavlja
ispitna komisija. Za zanimanja
za koja postoji katalog ispitnih pitanja i zadataka za pomoćničke
ispite, koristi se taj katalog.

           Ocjena se utvrđuje prema ovoj
ljestvici:

BODOVNA LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji
postigne od 30 do 59 posto (%) bodova, upućuje se na usmeni ispit.

Na usmenom ispitu u
pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-29  Zagreb,  17. prosinca 2003. |  |

 Ministar

**Željko Pecek**, v. r.

Ostalo, NN 5/2004-169